**ДОГОВОР**

№ ....................../........................... 2016 г.

Днес, …………...2016 г. в гр. София между:

**1.** **ИЗПЪЛНИТЕЛНА АГЕНЦИЯ „БОРБА С ГРАДУШКИТЕ”**, адрес: град София, бул. „Христо Ботев” № 17, ет. 6, ЕИК 000625870, представлявана от инж. Ваньо Христов Славеев - Изпълнителен директор и Рени Траянова Леонидова - главен счетоводител,наричана по-долу за краткост **ВЪЗЛОЖИТЕЛ** от една страна, и

**2**. ............................................................................................................................................ със седалище гр............... ул................ № ....., ЕИК ................................, представлявано от ............................................ с адрес гр ........................., ул. ............................................, л.к. ..........................., изд. на .................... от ..................., наричано по-долу за краткост **ИЗПЪЛНИТЕЛ,** определен за такъв с Решение № ……../2016 г. на изпълнителния директор в качеството му на Възложител, след проведена процедура - публично състезание по ЗОП за възлагане на обществена поръчка с предмет **„Осигуряване на денонощна въоръжена физическа охрана със сигнално-охранителна техника на 9 командни пункта и Национална складова база Правище“ за срок от 1 година,** на основание чл. 112, ал. 1 от ЗОП, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. /1/** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни следното: **Осигуряване** **денонощна въоръжена физическа охрана със сигнално-охранителна техника на 9 командни пункта и Национална складова база Правище“ за срок от 1 година**, включваща комплекс от физически и организационни мерки за осъществяване на непрекъсната денонощна въоръжена физическа охрана със сигнално-охранителна техника (СОТ) на административните, складовите и други помещения, дворните места и имуществото в обектите на Изпълнителна агенция „Борба с градушките“, съгласно плана и концепцията за осъществяване на охраната, неразделна част от техническото предложение и настоящия договор, а именно:

1. Обект “Национална складова база” - село Правище, област Пловдив, позициониран в самостоятелен обособен район в землището на село Правище.

2. Обект “Команден пункт” - село Гелеменово, област Пазарджик, разположен в самостоятелно обособен район, непосредствено до село Гелеменово.

3. Обект “Команден пункт” - село Поповица, област Пловдив.

4. Обект “Команден пункт” - село Голям Чардак, област Пловдив.

5. Обект “Команден пункт” - село Старо село, област Сливен.

6. Обект “Команден пункт” - село Петрово, област Стара Загора.

7. Обект “Команден пункт” - град Грамада, област Видин.

8. Обект “Команден пункт” - село Долно Церовене, област Монтана.

9. Обект “Команден пункт” - село Бърдарски Геран, област Враца.

10. Обект “Команден пункт” - село Долни Дъбник, област Плевен.

/2/ Въоръжена физическа охрана при транспортиране на противоградови ракети в Регионалните дирекции „Борба с градушките” с прилежащите им ракетни площадки.

/3/ Осигуряване на физическа въоръжена охрана при генериране на алармен сигнал (паник бутон) от прилежащи към командните пунктове ракетни площадки.

/4/ Охраната на обектите ще се осъществява при режим съгласно техническото предложение на ИЗПЪЛНИТЕЛЯ – Приложение №1, неразделна част от настоящия договор.

/5/ При възникнала необходимост, когато това се налага от непредвидени обстоятелства след възлагане от ВЪЗЛОЖИТЕЛЯ, ИЗПЪЛНИТЕЛЯТ приема да извършва и следните допълнителни услуги:

1. Да обезпечи с охрана нови обекти след поставяне на допълнително възлагане от ВЪЗЛОЖИТЕЛЯ.
2. Инкасова дейност на ценни пратки.
3. Лична охрана и придружаване на отговорни лица.
4. Осигуряване на фирмена сигурност.
5. Техническа охрана чрез монтиране на сигнално охранителна техника, видео наблюдение и системи за пожаро-известяване. ИЗПЪЛНИТЕЛЯ се ангажира да извършва монтаж и профилактика на технически системи, собственост на ВЪЗЛОЖИТЕЛЯ, за своя сметка.

/6/ Възможността по ал. 5 може да бъде реализирана по реда, а и при условията на чл. 116, ал. 1, т. 6 от ЗОП.

/7/ Приемането на обектите за охрана ще се извършва след подписване на двустранен протокол между страните за състоянието им и наличностите.

**ІІ. СРОК НА ИЗПЪЛНЕНИЕ НА ДОГОВОРА**

**Чл. 2.** Настоящият договор се сключва за срок от 1 /една/ година, считано от датата на изтичане на предходния договор.

**ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 3. ИЗПЪЛНИТЕЛЯТ** е длъжен да осъществява охрана на обектите с цел опазване на имуществото на ВЪЗЛОЖИТЕЛЯ, съгласно двустранния протокол, в съответствие с Правилника за вътрешния ред и изискванията за контролно-пропускателния режим на обектите / на лица и МПС/, наблюдение на охраняваните видео зони, реакция при наличие на сигнал от СОТ и охрана на стоково- материалните ценности на територията на обекта при спазване на разпоредбите на Закона за частната охранителна дейност, на нормативните документи на МВР за осъществяване на частна охранителна дейност и на специалните и общи нормативни актове на Република България.

**Чл. 4. /1/** При сключване на договора **ИЗПЪЛНИТЕЛЯТ** се задължава да представи списък на охранителите по обекти, както и месечен график за разпределението им по смени. Същият следва да се представя на **ВЪЗЛОЖИТЕЛЯ** преди всеки започнат месец.

/2/ При промяна в кадровия състав на охранителите, **ВЪЗЛОЖИТЕЛЯТ** следва да бъде своевременно уведомен.

**Чл. 5. ИЗПЪЛНИТЕЛЯТ** е длъжен да осигури на охранителите по обекти преносими осветителни тела, както и средства за комуникация помежду си и с компетентни органи при настъпване на бедствия, аварии, пожар и др.

**Чл. 6.** При изменение на обстановката /режим на работа на обекта, местонахождение на материалните ценности, дейност на обекта и др/. **ИЗПЪЛНИТЕЛЯТ** е длъжен да изменя режима на охраната и техните задължения след съгласуване с **ВЪЗЛОЖИТЕЛЯ**.

**Чл. 7.** При престъпни посегателства спрямо охранявания обект, **ИЗПЪЛНИТЕЛЯТ** незабавно взема мерки за предотвратяване настъпването на вредни последици и уведомява **ВЪЗЛОЖИТЕЛЯ**, като при необходимост взаимодейства с полицията.

**Чл. 8.** При пожар, наводнение и други бедствия или аварии, **ИЗПЪЛНИТЕЛЯТ** е длъжен незабавно да уведоми съответните компетентни органи и **ВЪЗЛОЖИТЕЛЯ.**

**Чл. 9.** /1/ ИЗПЪЛНИТЕЛЯТ носи материална отговорност за причинени имуществени вреди на ВЪЗЛОЖИТЕЛЯ:

а/ когато те са резултат от извършени престъпни посегателства спрямо охранявания обект, установени от **ВЪЗЛОЖИТЕЛЯ** или негови длъжностни лица в рамките на извършена проверка, както и от органите овластени от НПК, и са резултат на неизпълнение на задълженията по договора.

**б/** в случаите по буква “а” страните по договора са длъжни да уредят взаимоотношенията си в срок, не по-дълъг от 2/два/ месеца.

**в/** в случаите по предходната точка **ИЗПЪЛНИТЕЛЯТ** трябва да заплати или ако е възможно да възстанови действително причинените на **ВЪЗЛОЖИТЕЛЯ** вреди.

**г/** за всеки конкретен случай на престъпно посегателство, горните клаузи могат да бъдат изменяни с допълнително писмено споразумение между страните.

/2/ ИЗПЪЛНИТЕЛЯТ не носи имуществена отговорност за липси, установени от ревизии или инвентаризации, на които не са били допуснати да присъстват негови представители.

**Чл. 10.** **ИЗПЪЛНИТЕЛЯТ** е длъжен да информира незабавно В**ЪЗЛОЖИТЕЛЯ** при посещение в базата на държавни и контролни органи, за техните препоръки и указания.

**Чл. 11.** **ИЗПЪЛНИТЕЛЯТ** не трябва да допуска влизане в обектите на лица, машини или автомобили, без изричното съгласие на **ВЪЗЛОЖИТЕЛЯ**, освен държавни органи, имащи законово основание за това.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 12. ВЪЗЛОЖИТЕЛЯТ** е длъжен да осигури достъп на **ИЗПЪЛНИТЕЛЯ** до обектите, предмет на охрана и да издаде съгласувана с **ИЗПЪЛНИТЕЛЯ** заповед при поемане на обектите, регламентираща пропускателния режим в тях, правата на охраната и задълженията на работещите в обектите и външни лица, както и длъжностните лица на **ВЪЗЛОЖИТЕЛЯ**, имащи право да извършват проверки на охраната и др.

**Чл. 13.** Да променя режима на работа в обекта след писмено съгласуване с **ИЗПЪЛНИТЕЛЯ**.

**Чл. 14. ВЪЗЛОЖИТЕЛЯТ** е длъжен да информира писмено **ИЗПЪЛНИТЕЛЯ** за всички съществени промени в обстановката на охраняваните обекти, имащи отношение към сигурността им, както и за промени в охраняваното имущество.

**Чл. 15.** Ако в резултат на престъпни посегателства бъдат засегнати имуществени интереси на **ВЪЗЛОЖИТЕЛЯ**, същият е длъжен да представи заявителски материал в териториалното поделение на МВР, за предприемане на съответните действия по НПК.

**Чл. 16. /1/ ВЪЗЛОЖИТЕЛЯТ** е длъжен да представи на ИЗПЪЛНИТЕЛЯ при подписването на договора списък с имената и единните граждански номера на лицата, които имат право:

1. Да влизат в охраняваните обекти;
2. Да разпореждат изнасянето и внасянето на съоръжения, машини, материали и други вещи в обектите.
3. Да предават обектите за охрана и да освобождават охраната.

В писменото уведомление следва да бъдат определени часовете през денонощието, в които посочените в него лица имат право да влизат и излизат от обектите.

**/2/** Да осигури на ИЗПЪЛНИТЕЛЯ свободен достъп до определените за охрана обекти в рамките на срока на действие на този договор.

**/3/** Да проверява месечните отчети за извършената дейност, представени от ИЗПЪЛНИТЕЛЯ, като по свое желание даде оценка за изпълнението на възложената работа.

**/4/** Да завежда в деловодството си всяка докладна записка подадена от служителите на ИЗПЪЛНИТЕЛЯ за установени нарушения.

**/5/** Да осигури битови условия за служителите на ИЗПЪЛНИТЕЛЯ, които извършват охраната на обектите съвместно с техния работодател, в съответствие с изискванията на Закона за безопасни и здравословни условия на труд и подзаконовите нормативни актове.

**/6/** Да заплаща на ИЗПЪЛНИТЕЛЯ размера на уговореното възнаграждение за извършваните ежемесечни охранителни услуги по реда и в сроковете, определени в договора.

**/7/** ВЪЗЛОЖИТЕЛЯТ няма право да назначава на работа по втори трудов договор служители на ИЗПЪЛНИТЕЛЯ.

**V. ПЛАЩАНИЯ**

**Чл. 17. /1/** За извършената услуга, предмет на настоящият договор, В**ЪЗЛОЖИТЕЛЯТ** заплаща на **ИЗПЪЛНИТЕЛЯ** обща месечна цена за охраняването на всички обекти съгласно Приложение № 2 от настоящия договор - ценова оферта на **ИЗПЪЛНИТЕЛЯ.** Цената е в размер на ................................... (словом ....................................................................................) лева без ДДС, съответно ................................... (словом ....................................................................................) лева с ДДС за всеки месец и се заплаща от В**ЪЗЛОЖИТЕЛЯ** след представяне на надлежно издадена оригинална фактура. Плащанията се извършват в едномесечен срок от датата на представяне на фактурата.

/2/ При промяна на МРЗ цената на услугата по ал. 1 се актуализира, като се увеличава с разликата между действащия и новия размер на МРЗ, като се добави и законово определения % на осигуровки от работодателя върху увеличението, след представяне на заповеди/трудови договори от страна на Изпълнителя за определяне на ново /по-високо или равно на МРЗ/ индивидуално трудово възнаграждение на заетите с охраната служители.

**VІ. ГАРАНЦИЯ ЗА ИЗПЪЛНЕНИЕ**

**Чл. 18. /1/** ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранцията за добро изпълнение в размер на: …………………., представляващи 1 % (един процент) от общата му стойност, без ДДС.

**/2/** ИЗПЪЛНИТЕЛЯТ представя гаранцията за изпълнение на договора при неговото подписване.

**/3/** ИЗПЪЛНИТЕЛЯТ има право да избере формата на гаранцията /банкова, парична сума или застраховка/. При представяне на банкова гаранция, ИЗПЪЛНИТЕЛЯТ следва да съобрази размерът и срокът й с условията за освобождаване, съгласно ал. 4.

**/4/** При липса на възражения по изпълнението на договора, ВЪЗЛОЖИТЕЛЯТ освобождава гаранцията за изпълнение, без да дължи лихви на ИЗПЪЛНИТЕЛЯ, в срок до 20 (двадесет) работни дни след приключване на изпълнението.

**/5/** ВЪЗЛОЖИТЕЛЯТ има право по своя преценка да задържи част или изцяло внесената гаранция за изпълнение на договора при констатирани с писмен протокол допуснати груби нарушения на клаузите от договора от страна на ИЗПЪЛНИТЕЛЯ.

**/6/** При прекратяване на договора по вина на ИЗПЪЛНИТЕЛЯ, ВЪЗЛОЖИТЕЛЯ има право да задържи гаранцията за изпълнение на договора.

**/7/** ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

**/8/** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задължения на ИЗПЪЛНИТЕЛЯ и въпросът е отнесен до решаване от съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**VІІ. ПРЕКРАТЯВАНЕ НА ДОГОВОРА. НЕУСТОЙКИ**

**Чл. 19.** Настоящия договор се прекратява:

**а/** Едностранно от **ВЪЗЛОЖИТЕЛЯ**, без да се дължат обезщетения и неустойки – при системно /два и повече пъти/ неизпълнение на предмета на договора от **ИЗПЪЛНИТЕЛЯ** или установени липси по време на изпълнение на задълженията по договора;

**б/** при установяване на охранители по обекти, които са в състояние, което не им позволява да изпълняват възложените им задачи, предмет на договора), констатирано с протокол.

**в/** от **ИЗПЪЛНИТЕЛЯ** – едностранно при неизплащане на уговореното месечно възнаграждение в продължение на два последователни месеца.

В горните случаи договорът се прекратява с едномесечно предизвестие, отправено от една от страните.

**Чл. 20. /1/** Когато е налице неизпълнение на задълженията по договора, изправната страна може да покани неизправната да изпълни задълженията си като посочи разумен срок за изпълнение.

**/2/** Ако до изтичане на срока по предходната алинея неизправната страна не отстрани извършените нарушения или не изпълни договорените си задължения, изправната страна може едностранно да прекрати договора. Във всеки случай страната, която иска разваляне на договора, е длъжна да отправи писмено предизвестие, в което да изложи основанията за направеното искане и приложи доказателства.

**/3/** При прекратяване на договора, задълженията между страните се уреждат към момента, в който се подписва протокола за снемане на охраната и предаване на обекта. Страните представят фактури, протоколи и други писмени доказателства за претендираните от тях вземания. След приемането им от другата страна, се допускат прихващания до размера на по-малкото признато вземане.

**Чл. 21. /1/** Страната, която е нарушила договорните условия или не е изпълнила договорните си задължения и от тези действия е последвало разваляне на договора, дължи неустойка, в размер на договореното месечно възнаграждение за периода на неизпълнение.

/2/ Договорената неустойка се заплаща на изправната страна в срок до пет дни от датата, която тя е посочила в предизвестието до неизправната страна за фактическо прекратяване на договорните отношения между страните.

/3**/** Независимо от неустойката по предходните алинеи, всяка от страните може да претендира и обезщетение за претърпени вреди неизпълнението. Страната, която претендира обезщетение, е длъжна да представи всички доказателства за вида, размера и стойността на вредата. Страната, към която е отправено писменото искане с доказателствата, е длъжна да се произнесе по него в срок от пет дни, счетен от датата, на която е получила искането.Ако не направи възражения до изтичане на този срок се счита, че искането е прието.

/4/ При едностранно прекратяване на договора без спазване на едномесечно предизвестие, неизправната страна дължи обезщетение в размер на стойността на услугата за неспазения срок на предизвестието.

**VІІІ. ДРУГИ УСЛОВИЯ**

**Чл. 22.** По време на действие на договора, **ВЪЗЛОЖИТЕЛЯТ** няма право без писмено съгласие да използва охранители и служители на **ИЗПЪЛНИТЕЛЯ** извън предмета на този договор. При констатирано нарушение, **ИЗПЪЛНИТЕЛЯТ** не носи отговорност, ако са причинени вреди на **ВЪЗЛОЖИТЕЛЯ.**

**Чл. 23.** /1/Всяка от страните се задължава да не разпространява конфиденциална информация, станала им известна във връзка и по повод изпълнението на настоящия договор, на трети лица под каквато и да било форма, както и да изисква от служителите и подизпълнителите си изпълнение на същите задължения за конфиденциалност. Ограниченията по тази точка остават валидни в срок от три години след прекратяването на договора. Предоставянето на информация може да бъде извършвано с изричното писмено съгласие на насрещната страна.

/2/ ИЗПЪЛНИТЕЛЯТ се задължава да опазва в тайна и да не прави достояние на трети лица факти и сведения, свързани с конфигурацията на охраната в наблюдаваните обекти, съхраняваните в него ценни вещи, а също и обстоятелства и данни по повод имущественото състояние на ВЪЗЛОЖИТЕЛЯ, които са му станали известни по повод изпълнението на задълженията по настоящия договор.

/3/ ВЪЗЛОЖИТЕЛЯТ се задължава да опазва в тайна и да не прави достояние на трети лица условията и начина на осъществяване на охраната в охраняваните обекти, като не предоставя на трети лица? информация за разположението, сроковете и действията на служители на ИЗПЪЛНИТЕЛЯ в случай на констатирано проникване или опит за проникване в охраняваните обекти и други подобни, които са му станали известни по повод изпълнение на задълженията му по настоящия договор.

**Чл. 24.** Споровете, възникнали по тълкуването или изпълнението на настоящия договор, ще се решават от страните по споразумение, а когато това се окаже невъзможно – по съдебен ред.

**Чл. 25.** За случаи, неуредени с разпоредбите на настоящия договор и приложенията към него, се прилагат Закона за обществени поръчки, ГПК и другите действащи нормативни актове.

**Чл. 26.** При промяна в нормативната уредба, засягаща настоящия договор и водеща до противоречие с клаузите му, последните се привеждат в съответствие с нормативните промени.

**Чл. 27.** Договори с фотокопирни подписи и печати, както и подписани от неупълномощени лица, са нищожни и не пораждат правни последици.

**Чл. 28.** Приложението към настоящият договор е неразделна част от него.

Приложение № 1 – Техническо предложение на **ИЗПЪЛНИТЕЛЯ;**

Приложение № 2 – Ценова оферта на **ИЗПЪЛНИТЕЛЯ с приложения**;

Приложение № 3 – Списък на охранителите по обекти.

Този договор се състави и подписа в три еднообразни екземпляра – по един за всяка от страните.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

..………………………....... ..…………………………

**ИНЖ. ВАНЬО СЛАВЕЕВ**

**ИЗПЪЛНИТЕЛЕН ДИРЕКТОР**

**…………………………….**

**РЕНИ ЛЕОНИДОВА**

**ГЛАВЕН СЧЕТОВОДИТЕЛ**